ওয়েব ডেস্ক : চিকিত্সকদের কর্মবিরতির জের। কর্পোরেট হাসপাতালগুলিকে শোকজ করল স্বাস্থ্য দফতর। কাল দিনভর বিভিন্ন বেসরকারি হাসপাতালে বন্ধ ছিল আউটডোর। আগে থেকে অ্যাপয়েন্টমেন্ট থাকলেও রোগীদের দেখলেন না বহু চিকিত্সক। বিনা চিকিত্সায় ফিরে যেত হল অগুণতি রোগীকে। এই রোগী দুর্ভোগ নিয়ে ক্ষুব্ধ রাজ্য সরকার। কাকে জানিয়ে বন্ধ রাখা হল OPD? কেন এভাবে ফিরে যেতে হল রোগীদের? স্বাস্থ্য দফতরকে কেন কিছু জানানো হল না?  কর্পোরেট হাসপাতালগুলি কারণ দর্শানোর নোটিস ধরাল স্বাস্থ্য দফতর। স্বাস্থ্য পরিষেবা সংক্রান্ত আইনে কর্মবিরতি চিকিত্সকদের অধিকারের মধ্যে পড়ে কিনা তার উল্লেখ নেই। তাই ব্যাখ্যা চাইল সরকার।